Poštovani izaslanici, delegati, uvažene ekselencije, dragi gosti, Zahvaljujem što ste došli na 2. Sjedniceu Doma naroda Parlamentarne skupštine Bosne i Hercegovine i ovim ja otvaram 2. Sjednicu Parlamentarne skupštine Bosne i Hercegovine. Dopustite mi da vas izvijestim da Domu naroda Parlamentarne skupštine Bosne i Hercegovine, dakle, 2. zasjedanju ovog doma prisustvuje 15 izaslanika – delegata, dakle, po pet iz svih klubova, iz kluba Bošnjaka, Hrvata i Srba. S obzirom da je to tako, stekli su se uvjeti da mi održimo ovu sjednicu, da pređemo na dnevni red i da završimo izuzetno važno današnje zasjedanje, ali prije toga, također vas molim da mi dopustite da sa zadovoljstvom učinomo jedan svečani čin, s obzirom da izaslanik dr Halid Genjac nije bio na 1. konstituirajućoj sjednici, ja ću ga pozvati da učini zakletvu – prisegu.
Obavezujem se da ću savjesno obnašati povjerenu mi dužnosti.
Izjavljujem da ću savjesno vršiti dužnosti koje su mi povjerene.
Poštivati Ustav Bosne i Hercegovine.
Poštivati Ustav Bosne i Hercegovine.
U cjelosti provoditi Opći okvirni sporazum za mir u BiH.
U potpunosti provoditi Opći okvirni sporazum za mir u BiH. 2
Štititi i zauzimati se za ljudska prava i temeljne slobode, te štititi interese i ravnorpavnost svih naroda i građana.
Štititi i zauzimati se za ljudska prava i osnovne slobode, te štititi interese i jednakost svih naroda i građana.
Ja vam čestitam. Ovim ste u ovom domu. Prelazimo na dnevni red današnjeg zasjedanja. Dopustite da predložim dnevni red, jer ova sjednica je, saobrazno Poslovniku o radu ovog doma, sazvana po žurnom, po hitnom postupku, a materijale su delegati – izaslanici dobili pri ulasku u zgradu ili na zasjedanju klubova. Prema tome, za današnji dnevni red predlažem kao prvu točku usvajanje zapisnika sa konstituirajuće sjednice Doma naroda. 1. Usvajanje Zapisnika 1.konstituirajuće sjednice Doma naroda; 2. Potvrđivanje i imenovanja članova Predsjedništva BiH; 3. Prijedlog Proračuna – Budžeta BiH i međunarodnih obaveza BiH za 2001.godinu; 4. Prijedlog zakona o izvršenju Proračuna – Budžeta BiH i međunarodnih obaveza BiH za 2001.godinu; i 5. Izaslanička pitanja i inicijative, ukoliko ih bude i 6. Razno Slažete li se sa dnevnim redom. Odnosno prethodno pitanje, želi li neko diskutirati o dnevnom redu, predlagati nove točke ili dovoditi u pitanje postojeće? Ako nema, molim da se izjasnimo o predloženom dnevnom redu? Svi su za. Konstatiram da je dnevni red usvojen i možemo preći na prvu točku. Ad.1. Usvajanje Zapisnika sa 1.konstituirajuće sjednice Zapisnik ste, također, dobili po istoj proceduri kao što je ova sjednica i sazvana i kao što se održava, pa vas molim da se izvolite obratiti, ako želi neko diskutirati o zapisniku. Niko se ne javlja. Dakle, možemo se izjasniti o usvajanju dnevnog reda, zapsinika, pardon, evo ima kolega zato s desnu stranu, kao prvi zamjenik i on će raditi korekcije, naravno, kolega s lijevu stranu, također je i obavezan i pozvan. Zahvaljujem lijepo, uz ispriku, naravno kad bi samo ovo bila greška, bit će ih još, ali ne smijemo napraviti grešku na slijedećoj točki dnevnog reda, to je naravno važna točka za cijelu ovu zemlju, za ovaj dom naravno posebno, a točka je potvrđivanje imenovanja članova Predsjedništva BiH. 3 Vi znate i cjelokupna naša javnost zna da je Predstavnički dom Parlamentarne skupštine BiH, na svojoj 6.sjednici imenovao dva člana Predsjedništva BiH i to iz reda bošnjačkog naroda gospodina Beriza Belkića i iz reda hrvatskog naroda gospodina Juzu Križanovića. Sukladno članu 6. Zakona o popunjavanju upražnjenih mjesta članova Predsjedništva BiH, nakon procedure u Zastupničkom domu, ovaj dom je prema Ustavu i prema Zakonu, na koji sam se pzvao, dužan da potvrdi ili postupi drugačije donesene stavove Doma naroda. Prije toga, nego što pristupimo izjašnajvanju, ja nudim i pozivam gospodu Belkića i Križanovića da se ovim redoslijedom kako sam izrekao obrate ovom domu. Izvolite gospodine Belkiću.
Hvala gospodine predsjedavajući, gospodo poslanici, naravno da želim, jer to je najmanje što smo dužni prema ovom domu uraditi, dakle, da se prije izjašnjavanja na neki način obratimo i pokušamo u najkraće što je moguće objasniti, odnosno upoznati vas šta mi imamo namjeru raditi. Kao prvo, imamo namjeru odmah otići sa p... ova institucija koja već poduže vremena, nedopustivo dugo, obzirom na situaciju u kojoj se nalazimo ne funkcionira. Dakle, prvi i snovni nam je zadatak da oživimo rad institucije Predsjedništva. To ćemo uraditi, tako reći, odmah. Slijedeće je da instituciju, odnosno funkcije Predsjedništva uvežemo i sinhroniziramo sa svim institucijama Bosne i Hercegovine, kako bi dobili strukturu koja će biti u stanju vršiti ustavna ovlaštenja i sve one poslove koje jednoj normalnoj državi i pripadaju, a ovo sve u cilju da stvorimo uslove u državi ili ambijent kako je uobičajeno reći danas u kojem je moguće razviti i ekonomsku inicijativu i provesti reforme u oblasti ekonomije, pravosuđa, utvrditi pravce i načine djelovanja protiv korupcije, stvoriti izgledne i realne uslove da se realizira onaj plan o kojem smo mnogo govorili povratka raseljenih lica i izbjeglica, otkloniti prepreke za jednoj korektnoj i u skladu sa Ustavom implementacije odluke, odnosno u skladu sa jednim sadržajem implementacije Odluke Ustavnog suda BiH o konstitutivnosti naroda. Naravno, budno ćemo pratiti i prilagođavati se radu Parlamentarne skupštine BiH, zajednički djelovati, međusobno se informirati i snositi dio odgovornosti prema ovom visokom domu za svoj rad, naravno kao predstavnicima građana u čije ime smo mi u krajnje, ipak, na neki način ovdje izabrani, bez obzira što je ova cijela procedura, na neki način, neuobičajena, odnosno radi se za što ne reći o popuni upražnjenih mjesta članova Predsjedništva, ali to nas ne amnestira, niti nam umanjuje po mom mišljenju značaj da posao uradimo na najbolji mogući način. Kad je riječ o programu sa čijih pozicija mi startujemo na ovaj posao, ja vjerujem da je većina vas upoznata, za što ne reći, da vas podsjetim radi se o programu, skraćeno reći alijanse ili grupe stranaka između kojih i ja pripadam Stranci za BiH i mi ćemo nastojati iz tog dijela ono što je po Ustavu BiH uovlaštenju Predsjedništva i realizirati kako bi dali svoj doprinos ukupnoj realizaciji programa, za koji mislimo da će donijeti promjene u pravcu kretanja nabolje. I, još par rečenica samo da kažem. Cijela situacija u našoj državi, kako je ja razumijem, počev od ovog jutrašnjeg blokiranja grada Sarajeva od strane radnika 4 Milkosa do zbivanja u dijelovima Federacije, prouzrokovanim odlukama i potezima jednog malog broja ljudi, usuđujem se reći koji su uspjeli izmanipulirati dio odbranbenih struktura, dio državne administracije pa i dio građanstva za što ne reći i doveli do opstrukcije funkcionisanja organa u Federaciji a i u državi Bosni i Hercegovini. Mi imamo namjeru, ja vjerujem da se gospodin Križanović takođe slaže, na osnovu realnih informacija koje smo zatražili, naravno ako budemo izabrani, mi ćemo o njima razgovarati da kao Predsjedništvo kao najveći državni organ, razmatramo situaciju i učinimo ono što smo dužni kako bi se situacija u BiH što prije normalizirala i kako bismo se okrenuli rješavanju životnih problema. Dakle, još jedanput ja izjavljujem da ću pošteno i savjesno sa svim svojim mogućnostima raditi posao, ako mi ga danas ovdje potvrdite, odnosno povjerite da to radim. Hvala vam lijepo.
Hvala vama gospodine Belkiću. Izvolite gospodine Križanoviću.
Poštovano predsjedništvo, dame i gospodo, poštovani zastupnici, poslanici, želim odmah reći da mi ja zadovoljstvo što imam priliku da se obratim ovom visokom domu i da iznesem neke svoje poglede na sadašnju situaciju i ono što mislim da nas očekuje ako budemo potvrđeni od ovog doma kao Predsjendištvo da radimo. Prije svega, želim istaći, da sam svjestan sveukupne ekonomske, socijalne i političke krize u BiH u ovom trenutku. Međutim, ipak prihvatio sam kandidaturu za ovu visoku funkciju, sa uvjerenjem da je u BiH, većina građana BiH sazrela svijest o potrebi za promjenama i ta svijest građana BiH pretočena je čini mi se u političku volju opredmećenu u Alijansi za promjene. U tome ja vidim konačno nakon dužeg vremena mogućnost da u ovoj našoj BiH napravimo jednu normalnu državu u kojoj će građani, svi građani BiH tu državu moći osjećati kao domovinu kao svoju poželjnu domovinu. Jasno je da te promjene zahtijevaju krupne ustavno-pravne i ekonomske reforme koje će, prije svega garantirati, koje će stvoriti preduvjete, zapravo za stvaranje takve države koja će moći garantirati ljudska prava i slobode svakom pojedincu a i svakom njenom narodu, uvažavajući sve posebnosti tih naroda, uključujući sve te povjesne, kulturne pa i religijske osobenosti njenih naroda, samim tim i hrvatskog naroda kojem i sam pripadam. Mislim da nas očekuje jedno veliko pospremanje ove naše BiH, koje će od te države konačno učiniti jednog dobrog susjeda i jednog poželjnog partnera za suradnju u svijetu. Očekuje nas ta jedna uljuđenost BiH, koja će nam omogućiti da konačno sa jednog dužeg čekanja krenemo u susret euroatlanskim integracijama, tamo gdje prirodno, povijesno, geografski, kulturno BiH i pripada. Naravno, za ovaj veliki cilj i veliki projekat, neophodna nam je podrška građana BiH i razumijevanje građana BiH. Dozvolite mi da na ovom mjestu, zbog specifičnosti političke situacije, izrazim svoje duboko uvjerenje i želju da i hrvatski narod prihvati svoju moralnu i patriotsku obavezu u izgradnji ovakve zemlje, ovakve domovine i da pozove svoje zastupnike kojima je dao povjerenje da se vrate u legalne isntitucije sistema, jer su 5 vjerovatno zbog toga ipridobili njihovo povjerenje da ih zastupaju, da zastupaju njihove interese ulegalnim a ne u nekim ilegalnim organima. Naravno, ponovo ističem da je to jedan težak projekat, ali ono što mene ohrabruje jeste saznanje da mi konačno znamo šta hoćemo i kuda idemo. Da ne duljim, poštovani zastupnici i poslanici, ja želim reći od prilike ono što je i gospodin Belkić ovdje obećao, a to je da ću učiniti sve da u punom razumijevanju i suradnji sa gospodom Belkićem i radišićem učinimo da Predsjendištvo BiH svojim punim kapacitetom ostvaruje punu suradnju sa međunarodnom zajednicom sa Parlamentarnom skupštinom BiH, Vijećem ministara i svim drugim relevantnim organima i organizacijama u BiH a sve u cilju da iniciramo i harmoniziramo sve ove aktivnosti, sve one nužne aktivnsoti koje će doprinijeti skorijoj realizaciji ovog projekta. Ja vam se još jednom zahvaljujem što ste me saslušali. Hvala vam.
Hvala vam lijepa gospodine Križanoviću. Otvaram raspravu o ovoj točki dnevnog reda. Gospodin Ibrahim Spahić.
Dame i gospodo, gospodo iz Kolegija i gosti, posebno kandidati za članove Predsjedništva BiH gospodin Belkić i gospodin Križanović, danas su nam dali javnu izjavu, koja se tiče, nakon našeg razmatranja preuzimanja najznačajnijih državničkih obaveza u BiH, rekao bih u najkomplikovanijem periodu za sudbinu BiH i za razvoj demokracije u BiH. U vlastito ime, želio bih da kažem, da parlament BiH i Dom naroda i Zastupnički dom naroda BiH imaju u istinu ovom odlukom danas i prethodnom Predstavničkog doma, također, odgovornost za izvršavanje svojih Ustavom nadležnosti predviđenih funkcija i da bi od ovog trenutka trebala BiH, kompletirajući Predsjedništvo BiH, preuzeti ključnu ulogu da svaka institucija radi svoj posao u skladu sa ustavom BiH i obaveze koje su sada javno preuzeli kandidati, gospodin Belkić i gospodin Križanović, u ustavnoj proceduri i zakonskoj kakva je predviđena upopunjavanju dva člana Predsjedništva, sa mog stanovišta podrazumijeva prije svega tri ključne promjene odnosa među političkim institucijama i držanju BiH. Prvo, da Predsjedništvo BiH, u skladu sa svojim nadležnostima, nakon popunjavanja svog sastava, odmah preuzme odgovornost, da se obrati naciji, dakle BiH, sa zajedničkom politikom, na unutarnjem i vanjskom planu i stavovima, s obzirom da je dramatična situacija u zemlji i da je ugrožena demokracija u BiH, prije svega kroz nedovoljno djelovanje institucja sistema. Smatram da je bilo važno da to bude na izvanrednoj sjednici oba doma Parlamentarne skupštine BiH, na kojoj bi sva tri člana Predsjedništva izašli sa vrlo jasnom politikom, koja podrazumijeva da je BiH i njene institucije, prije svega suočena sa vlastitom odgovornošću za ispunjenje obaveza koje proizilaze prema rezultatima izbora iz novembra 2000.godine. To bi bila i prvi put prilika da se prevaziđe situacija u kojoj se danas nalazimo u ovom današnjem trenutku, u kojem jedan dio političkih stranaka, s jedne strane napušta ili je napustio već ili zamrzno 6 svoje djelovanje u Parlamentu, s druge strane najavljuje da će napustiti zakonodavnu organizaciju ili parlamente u BiH, ako ne bude odgovarajuće implementacije i treće strane, snage koje su političke preuzele odgovornost za vođenje zemlje, djeluju više putem saopštenja izvan institucija, nego kroz same institucije. Vrijeme je da se ta praksa prekine i prva i druga i treća i da Predsjedništvo BiH pred svojim parlamentom saopšti politiku koju će imati u narednom periodu. Mislim da je to ključni momenat, kad bi trebalo i domaćoj i međunarodnoj javnosti priopćiti da je prošlo vrijeme izvaninstitucionalnog i da virjeme institucionalnog demokratskog djelovanja sa punim kapacitetom i punom odgovornošću i druga stvar koju želim reći, jeste vezana za naše političko sljepilo, koje se odnosi na ekonomsku i socijalnu politiku u BiH i smatram da je apsolutno nemoguće odlagati odgovornost Predsjendištva i Vijeća ministara BiH da izaće sa programom rada koji se tiče Parlamenta BiH, Vijeća ministara i Predsjedništva, također, u skladu sa ustavom i nadležnostima. Prgram Alijanse je dovoljno promoviran, a odgovornost institucija nedovoljno kroz institucije afirmiran i zbog toga mislim da Predsjedništvo, koje usklađuje svoj program rada sa Vijećem ministara i sa Parlamentom treba da ima u vidu i ovaj drugi momenat i na kraju pošto je ovo dom naroda želim i treći momenat da kažem do kojeg mi je strašno stalo. Meni je jako drago da sam čuo danas vrlo preciznu izjavu gospodina Belkića i gospodina križanovića, koja se odnosi na vrlo jasno, precizno dostojanstveno predstavljanje naroda koje oni predstavljaju i bošnjačko i hrvatskog naroda. Naravno, podrazumijeva se da u Predsjedništvu u ovom trenutku imamo i člana Predsjedništva koji predstavlja srpski narod u BiH, ali želim ponoviti svoj stav, zbog čega sam uopće i prihvatio da budem u Domu naroda kandidaturu, koja mi je unutar Alijanse ponuđena. Taj stav se odnosi na poziciju građana BiH. Ja sam, ja bih želio da dva člana Predsjendištva i član Predsjedništva koji je u funkciji, a nadam se da ćemo danas imati potpuno Predsjedništvo, povedu računa o tome da BiH i zemlja građana i da u BiH žive, također, nacionalne manjine i da u BiH potrebno, ako hoćemo drugačiju politiku da vodimo, da jednostavno jedni prema durgima imamo respekt kao građani prema građanima. Želio bih da ova inaguracija dva člana Predsjedništva i njihovo potvrđivanje znači odgovornost za sasvim drugu i drugačiju sliku BiH koju će oni graditi u narednom periodu. Hvala vam lijepa i želim vam puno uspjeha.
Zahvaljujem gospodinu Spahiću. Želi li još neko sudjelovati u raspravi? Izvolite, gospodin Dragutin Ilić.
Gospodo predsjedavajući, kolege delegati, uvaženi gosti. Ova naša zemlja Bosna je po mnogo čemu neobična, pa evo neobična i po načinu na koji kompletiramo jednu vrlo važnu instituciju. Mene raduje da sam vidio u biografijama da imamo jednog pravog privrednika, tehnokratu, da imamo jednog uspješnog ekonomistu i premijera jedne organizacione ili jedne državne jedinice i imamo jednog iskusnog političara. Nadam se da će ta tri čovjeka svu svoju energiju trošiti, ne na ono što smo mi napravili u BiH, pa smo razudili ovu vlast na 7 ili 8 nivoa, tako da se građanin negdje tu potpuno izgubio i njegov interes, a svi smo mi ovdje, tobože, zbog interesa 7 tih građana. Dobili smo Alijansu za promjene, kojoj ja iskreno želim da uspije u tom promjenama, ali promjene će biti samo onda ako građani BiH, bez obzira kojem narodu pripadaju, a ovaj dom ovdje jeste tu da štiti njihova prava, da ni u čemu ne budu zakinuta i ja se nadam da će građani se osjetiti ravnopravni jedino ako budu imali šta da rade i od čega da žive. Htio sam reći gospodo kandidati za članove Predsjendištva, za koje se nadam da ćete danas dobiti i našu podršku, da ćete učiniti sve da Savjet ministara da Parlament BiH, da parlamenti i vlade entiteta, kantona, opština rade isključivo na tome da građani bolje žive, a bolje će živjeti samo ako bude bilo posla i ako budete svim ostlaim važnim pitanjima,od konstitutivnsoti, ravnopravnosti i svega drugoga, obezbijedili ljudima da naša ekonomija i ono što imamo iskoristimo da ljudi mogu da rade i da žive. U tome građani će onda, nadam se na slijedećim izborima cijeniti ko je koliki doprinos dao, a ja vjerujem tvrdo da će ovaj saziv i Parlamenta i Predstanvičkog doma i našeg doma donijeti konačno stalni izborni zakon i da i mi se svrstamo u normalne zemlje u koje ćemo građani po svojim zakonima i vlast koju oni izaberu vladati u ovoj zemlji i da će naši prijatelji iz inostranstva imati samo ulogu savjetodavca a ne oni koji najčešće presuđuju. Želim novim, želim kandidatima zaista da zajedno sa našim uvaženim članom Predsjendištva gospodinom Radišićem pokažu da su uspješniji od svojih prethodnika. Hvala.
Zahvaljujem gospodinu Iliću i dalje je otvorena rasprava. Gospodin Divković.
Gospodo predsjedavajući, dame i gospodo, osobito mi je zadovoljstvo što danas na ovoj izvanrednoj sjednici pridonosimo konstituisanju, rekao bih, vrhovne vlasti u BiH u cjelini, time što ćemo kompletirati Predsjedništvo BiH. Ovo je trenutak, ono što je i moj uvaženi kolega Spahić rekao, ovo je trenutak kad treba podsjetiti i Predsjendištvo i Parlamentarnu skupštinu, oba njena doma, Vijeće minsitara i sve subjekte političkog života u BiH da se nalazimo u jednom vlro ozbiljnom političkom trenutku kad je BiH u pitanju. Osobito, obzirom na situaciju, vezanu za napuštanje Parlamentarne skupštine od određenih političkih stranaka, a na našu nužnu potrebupromejna, kako u pogledu privredno političkog sistema, tako upogledu rokova koji su nam postavljeni zadataka, koji su nam dati, a u svezi s ciljem dauđemo u evropske integracione procese. Ja se nadam da danas, kad završavamo proces konstituisanja svih ovih tijela, mi na nekinačin startamo najozbiljnije u tom procesu i da će i ovaj dom i Predsjedništvo i svi organi dati puni doprinos da završimo započete posove, oko ulaska, prije svega u evorpske integraiconep rocese, čime bi BiH, na neki način postala poželjna zemlja i za strane investitore i zamlja koja ima ugled i respekt u svijetu. Ne sumnjam da će tom cilju pridonijeti i novo Predsjedništvo i nova dva člana Predsjendištva koja ćemo danas potvrditi. Hvala lijepa. Ilija šimić Hvala gospodinu Divkoviću. Javio se, još, koliko ja vidim gospodin Novaković. 8
Dame i gospodo, vjerovatno nije uobičajen način da se ovako obrati kandidatima za članove Predsjendištva jedne zemlje, ali s obzirom na način kako se oni biraju, onda ću i ja sebi uzeti za pravo da se na ovakav način obratim, a iskreno da kažem očekivao sam da će jedan ili obojica članova bar nekoliko puta ovdje pomenuti Dejtonski sporazum i njegovu realizaciju i njihovo zalaganje na njegovoj realizaciji. S obzirom da to nisam čuo, ja se iskreno nadam da će se oni zalagati za dosljednju realizaciju Dejtonskog sporazuma, u njegovom naravno izvornom obliku, te da sa te strane nećemo mi ovdje biti u poziciji da neke od tih odluka, njihovih odluka i prijedloga raspravljali.
Gospodin Nikola Špirić.
Gospodo predsjedavajući, cijenjene kolege delegati, uvaženig osti, ovo bi naravno trebalo za BiH da bude svečani trenutak, bez obzira na tešku i ekonomsku i političku situaciju u BiH. Ja koristim ovu priliku da novim članovima Predsjendištva, evo čestitam, ono što još uz to želim da kažem da će BiH trebati još mnogo kompromisa a ne tjeranja na poslušnost, jer tjeranje na poslušnost neće urediti odnose u BiH u to sam ubijeđen i želim Alijansi za promjene uspjeh a ujedno i da skrenem pažnju da stabilnost vlasti bilo koje u BiH neće zavisiti samo od parlamentarne većine, nego od ekonomskog i socijalnog ambijenta koji budemo stvarali u BiH i zato ne treba čuditi što će, nažalost, gladna usta u BiH svoje pravo tražiti van institucija i sistema ako osjete da tu nemaju neku zaštitu. Ono što bi dobro bilo jeste da se gradi u interesu građana BiH, a ne da Predsjedništvo planira svoj rad na bazi progrma Alijanse za promjene, jer to otvara pritanje, da li ostali građani u predstavnicima ili u Predsjedništvu imaju svoje z... a ja vjerujem da u konkretno u kandidatima imaju, dakle, još jednom koristim priliku da im čestitam i da ovo stvarno bude svečani trenutak u dosta složenoj i teškoj situaciji. Hvala vam lijepa.
Zahvaljujem gospodinu Špiriću. Gospodin Tokić.
Dame i gospodo, bez želje da otvaramo neke polemike, jer naprosto nije prigoda, ja bih samo želio nekoliko uzastopnih riječi koje su išle na račun program Alijanse za promjene, podsjetiti sve prisutne ovdje i cjelokupnu bosanskohercegovačku javnost da je on zasnovan na punom poštivanju i afirmaciji Dejtonskog mirovnog sporazuma i u tom kontekstu ne postoji, dakle, nikakva potreba da slično kao mnogi do sada se deklarativno stalno to ponavlja u praksi i ne provodi i drugo, da je program Alijanse za promjene program koji predstavlja konsenzus interesa,zahtjeva svega onoga što smo do sada imali kao imperativ potreba građana i naroda BiH, a što se nažalost nije provodilo. Što se nažalost nije provodilo, tako da taj program podrazumijeva pune, iskazivanje, odnosno obezbjeđivanje punih potreba i interesa svih građana i svih naroda u BiH i nacionalnih manjina a nikako pripadnika određenih naroda, ili određenih političkih grupacija, kao što ćete, evo dozvolite, moje 9 lično mišljenje u principu do sada bilo pa čak i ovo što smo čuli, različite primjedbe o povlačenju. Nisu paralelni sistemi, sistemi koji sada nastaju. Oni sada nestaju znate. Samo što su ti paralelni aranžmani do sada bili ugrađeni u funkcionisanje određenih državnih institucija, a oni sa ovim programskim opredjeljenjima i zahtjevima jeste nešto što nestaje, a ovo što imamo na terenu je u stvari otpor tom nestajanju u interesu određene političke grupacije. Hvala vam.
Zahvaljujem gospodinu Tokiću. Pitanje je vrlo važno i očito inspirativno i za raspravu. Gospodin Jusufović.
Poštovano predsjedništvo, dame i gospodo, kolege delegati i zastupnici, nisam imao namjeru povodom ovog čina danas ništa da kažem, jer čini mi se moglo bi se ili mnogo šta govoriti, ili ostaviti ljudima u ovom teškim složenim vremenima, koji predstoje pred njima i pred nama da odrade posao koji, nadam se, da će danas biti povjeren i u to ime unaprijed, računajući da će to biti, želim da im čestitam i da zaželim puno uspjeha, sreće, hrabrosti, odvažnosti mnogo čega u budućem radu, jer će im svega toga i trebati. Ovo jeste finale nečega, praktično započetog jednog procesa konstitucije novihodnosa u BiH, praktično, to je ona zadnja karika uspostavljanje ili konstituisanje kolektivnog šefa države, najvišeg nivoa vlasti, što je vrlo značajan potez, praktično, sada imamo zaokružen jedan koncept i sistem vlasti koji je započet zanjih mjeseci. Međutim, čini mi se, evo ja ću sebi dozvliti taj luksuz, jedna sitnica je danas, bar povodom ovog čina nedostajala. Ja to hoću upravo da kažem. Ja želim da, također, odam pa i priznanje doprinos koji je gospodin Genjac vršio u dosadašnjoj funkciji, posebno na racionalnim potezima koje je poduzimao u ovih zadnjih, tako da kažem, mjesecima, kada je uspostavljana ova vlast. Vi se prisjetite da na određen način,pokušao je ili svojim racionalnim načinom razmišljam da razbije određene blokade, iz tih razloga i želim kao čovjeku da mu na tom činu odam priznanje kojim je pomogao da upravo dođe do ovakvog jednog čina i uspostavljanje, odnosno konstituisanja, praktično zaokruživanje koncepta vlasti koji je predložila Alijansa i evo prihvataju i neke parlamentarne stranke. Puno sreće gospodi u Predsjedništvu, još jednom, a ja se nadam da ćemo i mi pomoći onoliko koliko je u domenu naših mogućnosti. Hvala.
Zahvaljujem gospodinu Munibu. Koliko vidim više se nitko ne javlja. Dakle, možemo pristupiti najvažnijem i svečanom činu današnjeg zasjedanja ovog visokog doma. Ja pozivam izaslanike iz reda bošnjačkog naroda da se izvole izjasniti o potvrdi imenovanja gospodina Beriza Belkića za člana Predsjedništva BiH. Ko je za? Konstatiram da je glasovalo 5 izaslanika Kluba bošnjačkih izaslanika za gospodina Belkića i time je potvrđeno imenovanje gospodina Belkića za člana Predsjendištva BiH. 10 [[Aplauz]] Ja naravno čestitam, a pozivam izaslanike iz reda hrvatskog naroda ovog visokog doma da se izjasne za potvrdu imenovanja gospodina Joze Križanovića za člana Predsjedništva. Sa zadovoljstvom, ista konstatacija 5 izaslanika iz reda hrvatskog nroda glasovalo je potvrđivanje imenovanja gospodina Joze Križanovića za člana Predsjedništva BiH. [[aplauz]] Zahvaljujem svima uvažena gospodo članovi Predsjedništva BiH. Dopustite da vam u ime ovog visokog doma, u ime Parlamentarne skupštine BiH i u svoje osobno ime uputim najljepše želje da obnašate svoju funkciju u skladu sa onim što ste osobno ovdje izrekli i u skladu sa onim što su moje kolege ovdje izrekle i želeći vam dobro zdravlje i napredak našoj zemlji, još jednom čestitke svima. Sada ćemo napraviti stanku od 15 minuta, pozivajući vas sve skupa na jedan ugodan koktel. Hvala lijepa. [[PAUZA]] Hvali nam samo gospodin Špirić. Ja predlažem da nastavimo sa radom. Dopustite nam da vas izvijestim da imamo za rad još 25 minuta, po mojoj procjeni, mi ćemo tada ili za pola sata najkasnije, ako ne završimo posao, napraviti prekid zbog vjerske molitve, zbog obaveze Muslimana vjernika i molim vas da to imamo u vidu i ja ničim ne požurujem ni raspravu ni okončanje sjednice, ali imam dojam, čak da bismo mogli u tom vremenu i okončati. Dopustite da pređemo na 3. točku dnevnog reda. Ad. 3. Prijedlog proračuna Budžeta BiH i međunarodnoh obaveza BiH za 2001.godinu Ovo važno pitanje raspravljano je, također, na 6.sjednici zastupničkog doma Parlamentarne skupštine BiH i Prijedlog budžeta je sa amandmanom usvojen i dostavljen ovom domu. Vi ste, naravno, to dobili. Ja vas pozivam na raspravu, ali prije toga vas obavještavam da ste stavove Ustavne komisije i Administrativno finansijske komisije dobili, kratke i jasne na klupe ovdje. Pretpostavljam da ste uspjeli ih konsultirati, pročitat, ako niste, to je potrebno minuta ili dvije vremena. Mislim da je sve jasno. Ako ne bude jasno, predstavnici tih komisija mogu i obrazložiti ovdje. Ovdje je i predstavnik Vijeća ministara ako bude trebalo stanovita obrazloženja. Vi znate da smo mi, naravno, ne svojom voljom niti ničijom voljom, ja neću se upuštati u to, na koji način, ali dovedeni u situaciju da smo sada u potpunoj oskudici vremena da prema kriterijima MMF-a do kraja ovog mjeseca moramo usvojiti Budžet, kako bi BiH mogla sudjelovati u daljnjim poslovima MMF. Ne treba tu puno obrazloženja zbog čega se tu radi. Meni se čini da, uz pismena mišljenja naših komisija i eventualnu raspravu, mi možemo ovu točku uspješno privesti kraju. Izvolite. Ako želi predstavnik Vijeća minsitara ili predstavnici komisija, to se podrazumijeva. Ja sam ih pozvao, ako pak misle da je sve jasno i ako izaslanici i delegati misle da je sve jasno izvolite. 11
Poštovano predsjedništvo, uvaženi poslanici, dozvolite mi da u ime predlagača kažem nekoliko riječi, vezano za ovu tačku dnevnog reda, a prije toga zahvaljujemo se što se prihvatili našu inicijativu da po hitnom i žurnom postupku stavimo na dnevni red, ova vrlo značajna pitanja, koja definirminišu buduće ukupne finansijske tokove u našoj državi. Dokumentacija koju imate pred sobom je dovoljno, da kažem, eksplicitna i jasna. Mi smo u situaciji da se moramo brzo odlučiti oko Prijedloga budžeta koje je dostavilo Predsjedništvo. Podsjećam, Predstavnički dom je definisao svoje stavove kroz amandmane i amandmani su, uslovno, prihvaćeni od predlagača i ja moram reći da i amandmani i tražili jednu značajniju elaboraciju i diskusiju, ukoliko se ne bi opredijelili da odmah otvorimo proceduru izrade rebalansa budžeta, po našim procjenama to bi trebalo biti najkasnije do maja mjeseca. U tom smislu, mislim, da za ovaj dan i za ovu situaciju u kojoj jesmo, nije potrebna neka šira elaboracija predlagača, pošto imate dosta stavova u materijalima, ali želim samo malu sugestiju. U stavovima komisija koje smo dobili, Komisije za admistrativna pitanja i finansije i Ustavne komisije, samo jedna mala intervencija, predlažem da Dom naroda zadužuje Vijeće ministara kao njemu odgovornog partnera a ne nadležno ministarstvo, time jačamo odgovornost i Vijeća ministara u ovom značajnom poslu. Ja se još jednom zahvaljujem i nadam se da ćemo u maju raspravljati argumentovano i kvalifikovano i da ćemo u maju donijeti odgovarajuća, možda bolja rješenja nego što sad trenutno imamo, koja su na određen način kompromis između onoga što mi želimo i onoga što međunarodna zajednica prihvata. Hvala vam lijepo i živjeli.
Hvala vama i dijelim vaša nadanja. Gospodin Špirić.
Kolege delegati, dame i gospodo, ja mislim da riječi gospodina predsjedavajućeg, gospodina Ilije Šimića koji kaže mi smo u cajtuntu tu i ako treba da raspravljamo o najbitnijem dokumentu svake države. To dovoljno govori u kakvom vremenskom ambijentu se mi nalazimo. Kam sreće da su najjače rasprave i najozbiljnije rasprave da se vode o ovakvim dokumentima u okviru Predstavničkog vijeća i Doma naroda BiH. No, mi smo u situaciji u kojoj jesmo i vjerovatno kao što reče predsjedavajući, mnogo stvari ne možemo promijeniti, ali barem možemo upozoriti one koji pripremaju dokumente da mnogo drže do pozicije i funkcije poslanika i delegata. Neozbiljno je dame i gospodo od koga god dolazilo, da li od Vijeća ministara, OHR-a od Predstavničkog vijeća, da delegati, koji treba da se izjasne pet minuta pre početka sjednice dobiju materijal Budžeta i da on bude usvojen u ne izmijenjenoj ili istoj formi. Neozbiljno je i radi predstavnika međunarodne zajednice kojima će biti jasno koliko se mi uopšte ulazimo u suštinu problema koji se tiče države BiH. Dakle, neću više da govorim u kakvom ambijentu jesmo. Ne sporim potrebu da donosimo, ali mislim da i Vijeće ministara koje nam kaže ili ministarstvo, evo danas usvajate Budžet, a evo odmah idemo u rebalans. Govori o ambijentu u kojem jesmo. Govori o načinu rada. Ja vas ubjeđujem da ovaj isti papir, evo kolega iz Ministarstva Trezora će reći je bio pripremljen pre mjesec i po - dva dana. Ovo je 12 materijal koji je rađen u sklopu Svjeta minsitara iz prošlog saziva i mi smo tada bili svjesni da ne možemo probiti okvire radi MMF-a i to Ministarstvo je dosta dobro radildo. Alijansa je ponudila promjene. U čemu se one kriju, kada je Budžet u pitanju? Hoćemo li srvoriti više u BiH, hoće li građani živjeti bogatije ili se promjene kriju samo u tom, što će umjesto Nikole doći Miloš umjesto Ive doći Šime, umjesto recimo Alije doći Sejfudin itd. Ja hoću da se to vidi i u Budžetu i u onome što ćemo mi raditi. Ono što ja želim još da kažem kada je Budžet u pitanju a što jako interesuje građane, mislim da je prihodna strana nerealno odmjerena, tragična je država u kojoj takse učestvuju procentualno, toliko koliko učestvuju u strukturi ovog budžeta, s obzirom da nije klasičan Budžet, ja vas ubjeđujem da 27 miliona maraka neće BiH ubrati po principu administrativnih taksi. To je u prethodnom periodu bilo moguće jer su uvođeni pasoši. Sada imamo uvođenje novog pasoša, ali ne treba očekivati od iscrpljenih građana BiH da po osnovu taksi uplate toliko u Budžet. Takse učestvuju u svim modernim državama između 2 i 3% i tada je moja pozicija bila kada su takse u pitanju. No, što je tu je, ali ja vas molim, dakle, radi budućnosti, nema potrebe danas i kad bismo davali neke sugestije, morali bi vratiti ponovo u proceduru Predstavničkom vijeću da bismo usvojili istovjetan tekst i još jedna nelogičnost koja se vuče od potpisivanja Dejtonskog mirovngo sporazuma u svim budžetima pa i u ovome. Često se čuju od različitih predstavnika međunarodne zajednice da u BiH ne djeluju institucije nego pojedinci. Ja se tu apsolutno slažem. Tročlano Predsjedništvo je do sada trošilo više nego obadva doma Skupštine BiH i Predstavničko vijeće i Parlamentarna skupština. Mi kao parlamentarci se moramo izboriti. Ne kažem ja da je Predsjendištvu mnogo, ali se moraju neki odnosi i paralele praviti i mora parlamentarni život da zaživi, a zaživjet će na način, da se izborimo, da jednom i drugom domu pripadne više sredstava da bude ozbiljniji rad komisija, jer ovo što su komisije napisale izvještaj su bile u istoj situaciji kao i mi, jer nisu imali vremena, znajući za situaciju podržali Budžet. Ali da smo imali vremena barem mjesec dana da raspravljamo, vjerujte da bi i proporcije i struktura Budžeta bile sasvim drugačije. Dakle, mi moramo konstatovati da zarad cajtunta nemamo druge varijante, sem da ovo podržimo, a molim vas da unaprijed ne otvaramo priču o rebalansu, jer ćemo ispasti posve neozbiljni. Dajte da se otvori pitanje o rebalansu kad bar usvojimo Budžet. Hvala.
Dopustite mi da kažem dvije rečenice odavde, ne može se ovo kvalificirati diskusijom zato neću izlaziti tamo. Naravno, sve ovo što je kolega Špirić rekao, manje više ili u cjelosti stoji. Mi znamo u kakvoj se situaciji naša zemlja nalazi i političkoj i društvenoj i ekonomskoj i mogli bismo nabrajati kako god hoćete. Mi ne možemo ni na ovom zasjedanju niti u sledeća dva zasjedanja bitno promijeniti situaciju, ali može ovaj visoki dom, može promijeniti nešto a to će biti sigurna promjena. Ja u ime Kolegija to mogu reći, jer znam mišljenje mojih kolega, nećemo ubuduće prihvatiti da o važnim dokumentima ove zemlje i o važnim i strateškim pitanjima ove zemlje govorimo, ne daj Bože, po žurnom, odnosno hitnom postupku niti bez dovoljno vremena i dovoljno mogućnosti da se svako u ovom domu upozna na dovoljan način, stručan, društven i kako god hoćete o svemu. Toliko mi iz Kolegija možemo obećati. Ja se pozivam na ono što sam rekao u početku. Mi sada imamo pred sobom Proračun – Budžet sa mišljenjima dviju naših nadležnih komisija, sa mišljenjem Vijeća 13 ministara i evo opet je kolega iz Vijeća ministara spreman da nam još nešto kaže. Izvolite, ako se od naših delegata niko ne javlja, ali može i kasnije kolega Džaferoviću.
Gospodine predsjedavajući, dame i gospodo, ja sa svoje strane nemam nikakvih primjedbi ni na Prijedlog budžeta ni na Prijedlog zakona o izvršenju Budžeta, to su dvije odvojene tačke, ali logično rasprava ide zajendo o obadva ova dokumenta. Dakle, država BiH treba da ima budžet do određenog roka. Taj rok se primiče i ja predlažem da ovaj dom usvoji tekst Budžeta i Zakona o izvršenju budžeta, onako kako je to učinio Predstavnički dom Parlamentarne skupštine BiH, kako bismo, nakon našeg današnjeg glasanja imali taj dokument uvojen. Ovdje sam izašao i zbog toga što sam čuo jednu primjedbu koja se tiče prihodovne strane Budžeta BiH. Meni je drago da se čuje i ta vrsta rasprave, da se izražava nezadovoljstvom slabom prihodovnom stranom Budžeta BiH i ja podržavam prijedlog da u narednom periodu ozbiljno porazgovaramo i o toj stvari, jer i ja sam sasvim uvjeren da Budžet BiH u prihodovnoj strani mora biti mnogo veći nego što je to iskazano u ovom dokumentu, ali glasajmo, usvojimo ovaj dokument, onako kako je to učino Predstavnički dom, a ovu ćemo raspravu sasvim sigurno otvoriti na jednoj od narednih sjednica. Hvala vam.
Zaista u najkraćem, ne bi valjalo da se sa ovog doma ponese poruka da je predlagač jedini odgovoran za ovakvo stanje. Ja moram reći da predlagač nije imao adresu na koju će uputiti dokumente koji se tiču ovog, sve do prije sedam dana. Minismo imali konstituiran Dom naroda. Ja molim da se to uvaži. Nismo imali konstituiranu Komisiju za budžet pri Domu nroda i molim da to imamo u vidu. Drugo, kad se tiče prihodovne strane, u onoj mjeru koliko svi zajedno budemo se borili da država BiH postane prava država, u toj mjeri će prihodi te države dobijati i drugačiju strukturu od one koja je sada predložena, dakle, u onoj mjeri koliko to budemo svi htjeli i željeli, toliko ćemo kreirati nove izvore koji će biti direktni izvori ove države i institucija BiH. Hvala vam, i mislim da sve ostale dileme u kojima jesmo i primjedbe da evidentiramo i da probamo raditi onako kako to Dom naroda traži i kako to od nas traže svi građani BiH. Hvala vam.
Hvala vam kolega Imamoviću. Izvolite.
S obzirom na već izrečeno, mi u Klubu srpskog naroda nismo uspjeli ovaj materijal do kraja proučiti i zbog toga predlažemo kao Klub da nakon rasprave se ipak da jedna pauza, znači da ne žurimo sa ovim, da se da jedna pauza od pola sata, mislim da bi se to uklopilo i uovo što je rekao predsjedavajući u ovaj obred,što je predsjedavajući maloprije i da nakon toga ponovo dođemo i da glasamo. 14
Naravno da vi po Poslovniku imate pravo na pauzu, ali evo ja vas pozivam, možda neuobičajeno, ali na raspravu ovdje, da li pauza ili ne, da ocijenimo u ovo kratko vrijeme šta zapravo možemo postići, bez obzira da li je pauza od pola sata, pola dana ili dan, jer toliko imamo na raspolaganju. Da li da usvojimo ovaj budžet s kojim nismo zadovoljni sa kojeg god hoćete aspekta ili da zemlju dovedemo u vrlo težak položaj. Ja mislim da smo mi ovdje i kao klubovi i kao pojedinci vro odgovorni. Ja bih molio da ovaj dom radi suštinski, naravno da moram dati pauzu i da ne moram dao bih je, ali ja vas molim, mi smo ovdje položili prisegu koja podrazumijeva da radimo konstruktivno. Nemojmo, ja ovim ne želim ni jednu ni pola riječi ničije replike da proizvedem, ali nemojmo ići na , evo ne mogu naći pravu riječ, ali ne fali mi riječi obično, nemojmo ići na stvari drugog reda da ugrozimo stvari prvog reda. Kolega Divković.
Gospodine predsjedavajući i poštovane kolege, ja bih zaista,potpuno uvažavam sve diskusije koje su bile, one su realne i rekao bih odražavaju stanje i trenutak u kojem jesmo. Međutim, trenutak je isto takav da je danas 30.3. i da po zahtjevu MMF-a to je zadnji dan danas ili sjutra do kada se mora ovaj budžet usvojiti. Prema tome, svjestan toga i svjestan ove situacije da ćemo imati praktično rebalans budžeta od Vijeća ministara u maju mjesecu gdje ćemo imati prilike, ja se nadam za jednu ozbiljniju, širu i sadržajniju raspravu. Eto, ja pozivam sve skupa da stvarno prevaziđemo ovu situaciju i da ovaj put glasamo i o Budžetu i o Zakonu o izvršenju Budžeta a maj nije daleko pa ćemo voditi raspravu o rebalansku.
Hvala gospodine Divkoviću, gospodin Špirić.
Ja imam jednu molbu, naravno vezano za Klub poslanika iz reda srpskog naroda da ne pravimo pauzu, jer ne postoji mogućnost, dakle, s obzirom na sve ono što smo pričali. Jednostavno molim da budemo svjesni situacije u kojoj se ovo mora danas usvojiti. Dakle, da pravimo pauzu pola sata ili sat vremena da se ljudi upoznaju, pošto sam ja ovo dobro isčitao, ne postoji mogućnost, u stvari postoji mogućnost, mi možemo kao poslanici odbiti, vraititi na čitanje ali su konsekvence mnogo teže nego da to usvojimo u ovom obliku nego što je. Zato vas ja molim da ne pravimo pauzu. Ako ima suštinske rasprave da se raspravlja i da jednostavno damo mogućnost u eventualnom rebalansu da se obavlja kvalitetnija rasprava, ali ono što želim da upozorim jeste, da kad su ovakva dokumenta u pitanju, treba raditi strogo po Poslovniku. Ne valja na startu ako se nepridržavamo dokumenata koja smo usvojili mi ili prethodni saziv Doma naroda BiH. Hvala vam lijepo. Dakle, ja vas molim, gospodina Novakovića kao predsjednika kluba ako se može kratko da ne pravimo pauzu. 15
Evo gospodin Novaković pa član Predsjedništva gospodin Belkić.
Kolege delegati, ja nisam mislio da ćemo mi osporiti Budžet kad sam tražio pauzu, jer sam potpuno svjestan da to mora da se uradi i da je to tako kako jeste, ali sam smatrao sasvim normalnim da se delegati upoznaju sa sadržajem, pošto je već iz iznesenih razloga delegata nisu uspjeli pročitati tekst za koji treba glasati, ali evo dobro, uvažavajući i ove sugestije i predsjedavajućeg i zamjenika predsjedavajućeg, mi prihvatamo, odnosno povlačimo prijedlog za pauzu, ali molim vas ubuduće, znači ovakve stvari naš klub neće uvažavati i ubuduće ćemo insistirati na tome da se ovo sasvim drugačije radi.
Poštovani kolega Novaković, to se slaže s onim što sam ja već rekao o tom pitanju. Član Predsjedništva gospodin Belkić.
Ja se izvinjavam, zaista što se javljam, sticajem okolnosti sam učestvovao u cijeloj proceduri koja je imala rezultat ovaj dokumenat koji imamo. Vrlo sam zadovoljan i zahvalan gospodi iz Kluba srpskog naroda, koja prihvata da na ovakav način podržimo ovaj projekat, koji je jedan od uslova, naravno kompletiranja cijelih naših aktivnosti, vezanih za uspostavu i institucija i naravno onih instrumenata koji su nužni institucijama. Ja želim da vas informišem, da je Komisija, ja ću se založiti, naravno, tamo što je do presjeka da to uradimo. Komisija za finansije i Budžet Predstavničkog doma Skupštine, donijela određene zaključke i ovi domovi će vrlo brzo imati izvještaj o izvršenju budžeta za 2000.godinu, informaciju o vanjskom dugu sa nivoom servisiranja, sa lokacijama dužnika itd. želim samo da vam dam samo par informacija da ćemo vrlo brzo ući u ovu oblast uopšte u potpunosti na jedan možda drugačiji način i ja vam se zahvaljujem što na neki način dajete podršku, odnosno zaokružujemo ovaj proces. Hvala lijepa.
Hvala vama gospodine Belkiću. Žele li kolege još neko govoriti? Ako ne, pozivam vas da se izjašnajvanjem odredimo prema Prijedlogu proračuna BiH i međunarodnih obaveza BiH za 2001.godinu. Dopustite da prijedlog dopunim, dakle, podrazumijevajući izvještaj komisija i naravno zaključak Doma naroda, usvajamo u istovjetnom tekstu kako je to Predstavničko dom učinio. Ko je za? Konstatiram da su svi delegati – izaslanici glasali za Budžet i time možemo konstatirati da je Budžet-Proračun za 2001.godinu usvojen u istovjetnom tekstu kao u Zastupničkom domu Parlamentarne skupštine BiH. Zahvaljujem vam na tome i mi prelazimo na 4.točku dnevnog reda. 16 Ad.4. Prijedlog zakona o izvršenju Proračuna BiH i međunarodnih obaveza BiH za 2001.godinu Priča je ista kao što je bila oko Budžeta. Iste su komisije razmotrile našeg doma. Ista je procedura provedena u Predstanvičkom domu Parlamentarne skupštine BiH. Želi li neko raspravljati o ovom pitanju? Ako ne želi, ja vas pozivam da glasamo zato, dakle, ko je zato da usvojimo Zakon o izvršenju Proračuna i obaveza, sa amandmanima podrazumijeva se naravno. Hvala vam lijepa. Opet smo jednoglasni. Kaže kolega Špirić to nije dobro. Ja mislim da je dobro i zadovoljstvom konstatiram da smo ovaj važni posao uradili potpuno akceptirajući sve manjkavosti koje ste svi izrekli i odlučnost da ubudućem našem poslu izbjegavamo te manjkavosti. Evo mi smo taj dio važnog posla uradili. Nama ostaju još dva pitanja – manje više tehnička pitanja, koja smo stavili pod razno, mislim da ćemo stići. Gospodin Ivo Divković.
Gospodine predsjedavajući, ja mislim da su sad delegatska-izaslanička pitanja. Ja hoću da psotavim jedno pitanje. Prvo, hoću da izrazim svoje žaljenje što na prošloj konstituirajućoj sjendici ovog doma, nije bio niko ni od članova Predsjedništva i koliko se sjećam čak ni od Vijeća minsitara. Mislim da to nije dobra praksa za početak rada ovog doma i za početak, rekao bih, rada u koji svi vjerujemo a to je međusobne koordinacije i dogovore. Danas je situacija drugačija. Nadam se da će tako biti i ubuduće. Moje pitanje je upućeno prema Vijeću ministara a glasi. Da li će i šta će Vijeće ministara poduzeti u smislu potpisivanja potrebnog sporazuma međudržavnog sa Republikom Austrijom, kojim bi se stvorili uvjeti za nastavak besplatnog školovanja naših studenata u Austriji i austrijskih studenata u BiH? Obrazloženje je da su do sada mnogi studenti iz BiH studirali na renomiranim univerzitetima u Austriji besplatno, na bazi međudržavnog sporazuma, koji je omogućavao to. Taj sporazum je koliko znam istekao, da bi se ta praksa nastavila, trebalo bi potpisati novi sporazum. Znači pitanje je upućeno Vijeću ministara. Hvala.
Mi smo na točci koja je imenovana poslanička, odnosno itd. pitanja i inicijative, radi stenograma neka se to zna. Ja sam upozoren kolega Divkoviću, vaše je pitanje snimljeno, naravno, naravno ja sam upozoren da je po Poslovniku obaveza to i pismeno priložiti pa vas molim da to učinite. Želi li još neko inicijativu ili pitanje? Gospodin Džaferović pa Spahić.
Gospodine predsjedavajući, dame i gospodo, mi smo ovdje prije svega radi donošenja važnih zakona za državu BiH i ja hoću u tom kontekstu da predložim vama Kolegiju da nam pripremite jedan kratak program po kojem će raditi ovaj dom u ovoj godini, da što prije važni zakoni dođu pred ovaj dom, da budu raspravljani i da budu usvojeni ovdje na ovom domu. Hvala vam. 17
Hvala vam lijepa. Mogu odmah na ovo odgovoriti. Mi smo, Kolegij je već imao raspravu sa Vijećem ministara i Kolegij je već u tom poslu i naravno to je naša obaveza. Gospodine Spahiću.
Dame i gospodo, članovi Predsjedništva, meni je zadovoljstvo da prilikom usvjaanja Budžeta, prvi put vidim poslije dvije godine članove Predsjedništva da ostaju na poslu koji su započeli, tako po Ustavu i stoji tamo, zajedno sa Vijećem ministara. Za ove dvije godine koliko sam ja u ovom mandatu prvi put u jednom i u drugom domu. Drugi momenat koji bih posebno želio da istaknem odnosi se na slijedeće. Kao delegat želim da pokrenem dva pitanja koja nisu u onom velikom bloku papira koje smo dobili. Dobili smo prijedlog za rekonstrukciju Vijeća ministara, uslovno samo putem Ministarstva vanjskih poslova i pitanja Trezora i još nekih nadležnsoti koje se predstavnici Vijeća minsitara pokrenuli. Međutim, to uopće nije program na kojem smo mi ovdje i ako dozvolite, ja bih htio samo da zahtijevam zvanično, dakle, predlažem da Vijeće minsitara BiH, u skladu sa programom, na koji se poziva to vijeće minsitara, koje smo mi zajednički formulisali, koji smo preuzeli odgovornost, bilo kroz alijansu, bilo kroz partnerstvo, sa određenim brojem partija u BiH za promjene, predložim po ubrzanom postupku rekonstrukciju Vijeća minsitara, u skladu sa politikom koju smo javno deklarirali. Ta rekonstrukcija podrazumijeva saglasnost Predsjedništva BiH i njegovu potpunu involviranost u promjenu strukture Vijeća minsitara i Zakona o Vijeću ministara. Ta rekonstrukcija podrazumijeva, transparentni proces promjene strukture Vlade, odnosno Vijeća minsitara BiH u oba doma u Predstavničkom i u Domu naroda,naravno podrazumijeva prije svega izjašnjenje predlagača. Dovest ćemo se u slijedeću poziciju. Ako Vijeće ministara ne preuzme ovu odgovornost, dakle, u cjelosti i ne pokrene pitanje rekonstrukcije Vijeća ministara i njegovih funkcija, u skladu sa programom, to će uraditi ili pojedinačno delegati u oba doma Parlamenta ili će uraditi neki član Predsjedništva ili će uraditi neko od ministara, s obzirom da je to jedna od delikatnih stvari, na koju smo se javno obavezali. Po mom dubokom uvjerenju, ovako Vijeće ministara ne može nastaviti sa radom, ne može slijediti program na koje se obavezalo, prilikom dobijanja mandata. Zato bih želio da ova inicijativa ne prođe kao Zapisnik iz prve sjednice da se napiše da smo i mi učestvovali u nekom procesu diskusije koji se ne odnosi na ono što smo rekli. Precizno tražim, dakle, tražim da Vijeće ministara, razmotri inicijativu za donošenje novog zakona, izmijenjenog, dopunjenog, koji se odnosi na funkcije Vijeća ministara u BiH. Podrazumijeva se da slijedi logiku stvari Ustava a i logiku stvari promjena do kojih je došlo u BiH, i drugo, time ću i zaključiti jednom rečenicom. Predsjendištvo BiH danas je u punom kapacitetu će sigurno po ubrzanom postupku održati sjednicu Vojnog komiteta. Nadam se da će Stalni vojni komitet, dati odgovore na situaciju u BiH i podvlačim, pošto sam govorio prigodom izbora imenovanja i poslije imenovanja članova Predsjedništva, zahtijevam da članovi 18 Stalnog vojnog komiteta pred Parlamentom BiH, vrlo jasno pokažu kakva je situacija, kad je riječ o oružanim snagama BiH i želio bih da time i zaključujući ovu raspravu vam skrenem pažnju na slijedeće. Mi smo svi zajedno ovdje preuzeli vrlo delikatnu obavezu ustanvih promjena na nivou entiteta u vezi sa konstitutivnosti naroda i građana BiH i njihove pozicije. Tražim da Parlament, Dom nroda BiH, koji zbog tog ima smisla postojanja, dobije informaciju, da zatraži Kolegij od oba doma i obje komisije ustavne, za primjenu odluka Ustavnog suda, kako bi se aktivno uključio u proces ustavne izgradnje, na razini BiH. Hvala lijepa.
Hvala lijepa. Molim kolege Spahića i Džaferovića da pismeno dostave za dan- dva, kad stignu svoja pitanja, to je poslovnička obaveza. Poštovane kolege, dao je već gospodin Divković. Nije ovo klubska pristranost. Poštovane kolege, dame i gospodo, uvaženi gosti, ovim je završena 2.sjednica. Nije prekinuta, nego je završena. Dva pitanja koja su tehničke naravi, biće uvrštena u novu sjendicu. Hvala vam lijepa. Sjednica je završena u 12.55